CELEX: E2014P0021
Language: et
Date: 2014-10-22 00:00:00
Title: EFTA järelevalveameti 22. oktoobril 2014 Islandi vastu algatatud hagi (Kohtuasi E-21/14)

18.12.2014   
            
            
               ET
            
            
               Euroopa Liidu Teataja
            
            
               C 455/15
            
         EFTA järelevalveameti 22. oktoobril 2014 Islandi vastu algatatud hagi
   (Kohtuasi E-21/14)
   (2014/C 455/10)
   EFTA järelevalveamet, Rue Belliard 35, 1040 Brüssel, Belgia, keda esindavad Markus Schneider ja Clémence Perrin, algatas 22. oktoobril 2014 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et jättes selleks ettenähtud aja jooksul vastu võtmata EMP lepingu II lisa IV peatüki punktis 4 viidatud õigusakti (Euroopa Parlamendi ja nõukogu 19. mai 2010. aasta direktiiv 2010/30/EL energiamõjuga toodete energia- ja muude ressursside tarbimise näitamise kohta märgistuses ja ühtses tootekirjelduses, mida on kohandatud EMP lepingu protokolliga nr 1) rakendamiseks vajalikud meetmed ja/või jättes järelevalveametile kõnealustest meetmetest teatamata, ei ole Islandi Vabariik täitnud kõnealusest õigusaktist ja EMP lepingu artiklist 7 tulenevaid kohustusi;
            
         
               2.
            
            
               kohustaks Islandi Vabariiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hagi algatati, kuna Islandi Vabariik jättis 18. veebruariks 2014 täitmata EFTA järelevalveameti 18. detsembri 2013. aasta põhjendatud arvamuse Euroopa Parlamendi ja nõukogu 19. mai 2010. aasta direktiivi 2010/30/EL (energiamõjuga toodete energia- ja muude ressursside tarbimise näitamise kohta märgistuses ja ühtses tootekirjelduses (edaspidi „direktiiv”), millele viidatakse Euroopa Majanduspiirkonna lepingu II lisa IV peatüki punktis 4 ja mida on lepinguga kohandatud selle protokolli nr 1 alusel) Islandi Vabariigi siseriiklikus õiguses rakendamata jätmise kohta.
            
         
               —
            
            
               EFTA järelevalveamet väidab, et Island ei ole täitnud direktiivi artiklist 16 ja EMP lepingu artiklist 7 tulenevaid kohustusi, jättes selleks ettenähtud aja jooksul vastu võtmata direktiivi rakendamiseks vajalikud meetmed ja/või jättes EFTA järelevalveametile kõnealustest meetmetest teatamata.